Na osnovu čl. 38 stav 1 tačka 9 Zakona o lokalnoj samoupravi („Sl. list CG“ broj 2/18, 34/19, 38/20, 50/22, 84/22, 81/25 i 98/25), u vezi sa čl. 200 Zakona o lokalnoj samoupravi („Sl. list CG“ broj 133/26), 29 stav 2 Zakona o državnoj imovini (“Sl. list Crne Gore”, br. 21/09, 40/11, 23/25 i 160/25) i čl. 40 stav 1 tačka 9  Statuta opštine Pljevlja („Sl. list CG – opštinski propisi“ br.46/18) Skupština opštine Pljevlja, na sjednici održanoj dana 30.10.2026. godine, donijela je:

O D L U K U
o davanju na korišćenje nepokretnosti  na kojima pravo raspolaganja ima Opština Pljevlja Javnoj predškolskoj ustanovi “Eko bajka” Pljevlja –VJ “Osmijeh”

Član 1

Opština Pljevlja daje na korišćenje Javnoj predškolskoj ustanovi “Eko bajka” Pljevlja –VJ “Osmijeh” nepokretnosti upisane u listu nepokretnosti 3150 KO Pljevlja, na katastarskoj parceli broj 6902/9, poslovna zgrada u vanprivredi, zgrada broj 1, površine 188m2, koje su državna imovina, a na kojima pravo raspolaganja ima Opština Pljevlja.

Član 2

Nepokretnosti iz člana 1 ove Odluke daju se na korišćenje  Javnoj predškolskoj ustanovi “Eko bajka” Pljevlja –VJ “Osmijeh” bez naknade, a u svrhu obavljanja djelatnosti kao djelatnosti  od javnog interesa.  
Javna predškolska ustanova “Eko bajka” Pljevlja –VJ “Osmijeh” je u obavezi da sa nepokretnostima postupa zakonito, ekonomično i sa pažnjom dobrog domaćina i odgovara za ova postupanja i dužna je da snosi sve troškove koji nastanu po osnovu korišćenja predmetnih nepokretnosti.

Član 3

Ovlašćuje se Predsjednik opštine da sa  Javnom predškolskom ustanovom “Eko bajka” Pljevlja –VJ “Osmijeh” zaključi Ugovor o ustupanju na korišćenje predmetnih nepokretnosti kojim će biti bliže regulisana međusobna prava i obaveze ugovornih strana.

Član 4


Ova Odluka stupa na snagu osmog dana od dana objavljivanja u “Službenom listu Crne Gore – Opštinski propisi”. 

SKUPŠTINA OPŠTINE PLJEVLJA

